রানাসিংহে প্রেমাদাসা

শ্রীলঙ্কাভিমান্য রানাসিংহে প্রেমাদাসা (,; ২৩ জুন ১৯২৪ – ১ মে ১৯৯৩) ছিলেন ২ জানুয়ারি ১৯৮৯ থেকে ১ মে ১৯৯৩ পর্যন্ত শ্রীলঙ্কার তৃতীয় (দ্বিতীয় কার্যনির্বাহী) রাষ্ট্রপতি। তিনি ছিলেন তৎকালীন ব্রিটিশ সিলনের কলম্বোয় জন্মগ্রহণকারী শ্রীলঙ্কার বিশিষ্ট রাজনীতিবিদ। তারপূর্বে জে. আর. জয়াবর্ধনে সরকারের অধীনে ৬ ফেব্রুয়ারি, ১৯৭৮ থেকে ১ জানুয়ারি, ১৯৮৯ সময়কাল পর্যন্ত প্রধানমন্ত্রী হিসেবে দায়িত্ব পালন করেন। রাষ্ট্রপতি থাকাকালীন ১ মে, ১৯৯৩ তারিখে অনুষ্ঠিত মে দিবসের শোভাযাত্রা অনুষ্ঠানে এলটিটিই কর্তৃক পরিচালিতLiberation Tigers of Tamil Eelam Backgrounder  Council on Foreign Relations - July 21, 2008 আত্মঘাতি বোমা হামলায় তিনি নিহত হন। ১৯৮৬ সালে নির্মিত খেত্তারামা স্টেডিয়ামের উন্নয়নে অনন্য সাধারণ ভূমিকা রাখেন তিনি। মৃত্যু পরবর্তীকালে তার নামকে চিরস্মরণীয় করে রাখতে এর বর্তমান নামকরণ করা হয় রানাসিংহে প্রেমাদাসা স্টেডিয়াম।

 প্রারম্ভিক জীবন 
কলম্বোর সেন্ট জোসেফ’স কলেজে অধ্যয়নকালীন সময়ে প্রাচ্য ভাষা শিখতে থাকেন। তার বাবা রিচার্ড রানাসিংহে। তারই অনুপ্রেরণায় তিনি এ ভাষা শিখেন। সাংবাদিক হতে চেয়েছিলেন রানাসিংহে প্রেমাদাসা। সিংহলি ভাষায় ভারতীয় রাজনীতিবিদ জওহরলাল নেহেরু’র আত্মজীবনী অনুবাদ করেছিলেন তিনি।

হেমা বিক্রমাতুঙ্গে নামীয় এক রমণীকে বিয়ে করেন তিনি। তাদের সংসারে সজীথ প্রেমাদাসা ও দুলাঞ্জলী নামীয় দুই সন্তান রয়েছে। তন্মধ্যে, পুত্র সাজিথ প্রেমাদাসা হাম্বানতোতা জেলা থেকে ইউএনপি’র সংসদ সদস্য নির্বাচিত হন ও ইউনাইটেড ন্যাশনাল পার্টি’র সাবেক উপ-নেতা ছিলেন।

 রাজনৈতিক জীবন 
এ. ই. গুণেসিংহে’র নেতৃত্বাধীন সিলনের লেবার পার্টি’র মাধ্যমে রাজনৈতিক জীবনে অনুপ্রবেশ করেন। ১৯৫০-এর দশকে লেবার পার্টির অনিশ্চিত ভবিষ্যৎ উপলদ্ধি করে দলত্যাগ করেন ও মধ্যপন্থী ইউনাইটেড ন্যাশনাল পার্টিতে যোগ দেন। এভাবেই তিনি প্রথম অ-গোভিগামা রাজনীতিবিদ হলেন যিনি গণতান্ত্রিক পন্থায় শ্রীলঙ্কার স্বাধীনতা পরবর্তীকালে সর্বোচ্চ পর্যায়ে উপনীত হয়েছেন।

ডাডলে সেনানায়েকের মন্ত্রীসভায় সম্প্রচার মন্ত্রী হিসেবে অভিষিক্ত হন তিনি। দক্ষিণ এশিয়ার প্রাচীনতম রেডিও স্টেশন রেডিও সিলনকে ৫ জানুয়ারি, ১৯৬৭ তারিখে রাষ্ট্রায়ত্ত্ব সংস্থা হিসেবে সিলন ব্রডকাস্টিং কর্পোরেশনে নামাঙ্কিত করেন।

দরিদ্রদের আশ্রয়দান প্রকল্পের সাথে তিনি জড়িত ছিলেন। সেজন্যে জাতিসংঘ আশ্রয়বর্ষ হিসেবে ঘোষণা করে।

 তথ্যসূত্র 

 বহিঃসংযোগ 

 Website of the Parliament of Sri Lanka
 Official Website of United National Party (UNP)
 Remembering Premadasa
 Methek Kathawa Divaina

বিষয়শ্রেণী:শ্রীলঙ্কার রাষ্ট্রপতি
বিষয়শ্রেণী:১৯২৪-এ জন্ম
বিষয়শ্রেণী:১৯৯৩-এ মৃত্যু
বিষয়শ্রেণী:শ্রীলঙ্কার প্রধানমন্ত্রী
বিষয়শ্রেণী:শ্রীলঙ্কান রাজনীতিবিদ
বিষয়শ্রেণী:ইউনাইটেড ন্যাশনাল পার্টির নেতা
বিষয়শ্রেণী:১৯২৩-এ জন্ম
বিষয়শ্রেণী:গুপ্তহত্যার শিকার সরকারপ্রধান
বিষয়শ্রেণী:গুপ্তহত্যার শিকার রাষ্ট্রপ্রধান
বিষয়শ্রেণী:গুপ্তহত্যার শিকার শ্রীলঙ্কান রাজনীতিবিদ
বিষয়শ্রেণী:শ্রীলঙ্কার প্রতিরক্ষামন্ত্রী
বিষয়শ্রেণী:ব্রিটিশ সিলনের ব্যক্তি
বিষয়শ্রেণী:সিংহলী রাজনীতিবিদ
বিষয়শ্রেণী:শ্রীলঙ্কান বৌদ্ধ
বিষয়শ্রেণী:১৯৯৩-এ গুপ্তহত্যার শিকার রাজনীতিবিদ
বিষয়শ্রেণী:১৯৯০-এর দশকে গুপ্তহত্যার শিকার এশীয় রাজনীতিবিদ
বিষয়শ্রেণী:এশিয়ায় গুপ্তহত্যার শিকার রাষ্ট্রপতি